148 Institució Catalana d' Historia Natural 



NOTES BIBLIOGRÀFIQUES 



Ensayo Fitotopogràfico de Bages: Tesis del Doctorada 

 de Farmàcia. — P. Font Quer. 



No és el Plà de Bages una comarca de les menys explorades baix 

 el punt de vista botànic, ans al contrari, desde Òosta a Cadevall no 

 hi ha hagut botànic català que no hi herborisés, i després de la Flora 

 del Plà de Bages del Dr. Sallent, avalorada amb els datos del 

 infatigable Pujol, i de les publicacions del Dr. Cadevall semblava 

 empresa temerària la publicació d'un catàlec de la flora d'aquella 

 interessant comarca. Amb tot el Dr. P. Font l'ha empresa amb 

 entusiasme i verament no podia sortir més airós de la seva tasca. El 

 nostre consoci ha explorat curosament les valls i les serres d'aquelles 

 encontrades seguint-les a peu en innombrables escursions, visitant un 

 per un tots els pobles de la corharca amb una sola escepció, i aixís ha 

 pogut portar a cap un trevall completíssim, avalorat amb atinades 

 crítiques i observacions. 



La obra forma un nodrit volum de més de 200 pàgines de 

 16 X 23 cm. imprès curosament en la Tipografia Mahonesa de Mahó. 



Comença amb un interessant estudi de la Comarca de Bages 

 ficsant sa situació i límits, orografia, hidrografia, geologia, clima, 

 vegetació, plantes naturalitzades i observacions entre les que porta 

 una complerta bibliografia botànica de aquella. 



En la part descriptiva enumera les plantes vasculars de la comarca, 

 llocs on se troven, època de floració, i cites d'altres autors i al final 

 de les famílies posa les espècies dubtoses; i sense comptar aquestes, 

 cita un total de 1105 espècies antòctones, nombre al que no hi havia 

 arribat, ni de molt, cap dels botànics que amb anterioritat s'havien 

 ocupat de la flora de Bages. 



En resum l'obra del Dr. Font tant per son fons com per l'ordre i 

 mètodo de sa exposició és verament remarcable i honra al seu autor 

 que, dit sia de pas, obtingué la calificació de Sobresalient en els 

 exàmens del Doctorat en que fou presentada. 



Sols hem de consignar are, els més vius desitjós de que nostre 

 docte consoci continuí el camí emprès i posi a contribució el seu 

 talent, coneixements, activitat i entussiasme al estudi integral de la 

 Botànica Catalana. 



S. M. N. 



Estampa de Francisco X. Altés i Alabart, Àngels, 2? i 24. — Barcelona 



